แรงขายแบงก์-พลังงาน กด SET ปิดเช้ารูด 18 จุด จับตาบ่ายไหลต่อ!
SET ปิดเช้ารูด 18 จุด รับแรงขายกลุ่มแบงก์และกลุ่มพลังงาน จากความกังวลภาพรวมเศรษฐกิจอาจชะลอตัว และเงินทุนต่างชาติไหลออกอย่างต่อเนื่อง
SET ปิดเช้ารูด 18 จุด รับแรงขายกลุ่มแบงก์และกลุ่มพลังงาน จากความกังวลภาพรวมเศรษฐกิจอาจชะลอตัว และเงินทุนต่างชาติไหลออกอย่างต่อเนื่อง
15 ก.ค. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ดัชนีตลาดหุ้นไทยช่วงเช้าปรับลงมากกว่าคาด โดยได้รับแรงกันดันหลักจากแรงขายกลุ่มแบงก์และกลุ่มพลังงาน ซึ่งเป็นกลุ่มหุ้นที่มีน้ำหนักในตลาดหุ้นบ้านเราค่อนข้างมาก เนื่องจากความกังวลภาพรวมเศรษฐกิจอาจชะลอตัว ซึ่งจะส่งผลกระทบต่อการปล่อยสินเชื่อและความต้องการใช้พลังงานให้ปรับตัวลดลง ขณะเดียวกันเงินทุนต่างชาติไหลออกอย่างต่อเนื่อง
สำหรับแนวโน้มตลาดในช่วงบ่าย นางสาวธีรดา กล่าวว่า เมื่อดัชนีหลุดระดับ 1,530 จุดมองเป็นทิศทางที่แย่ต่อการลงทุน โดยให้แนวรับแรก 1,515 จุด และถัดไป 1,500 จุด แต่หากดัชนีกลับมารีบาวด์ต้องยืนเหนือระดับ 1,530 จุดให้ได้จึงจะทำให้ภาพรวมดีขึ้น
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,184.26 ล้านบาท ปิดที่ 139.00 บาท ลดลง 5.50 บาท
PTTEP มูลค่าการซื้อขาย 1,578.01 ล้านบาท ปิดที่ 152.00 บาท ลดลง 4.50 บาท
SCB มูลค่าการซื้อขาย 1,471.25 ล้านบาท ปิดที่ 93.75 บาท ลดลง 1.25 บาท
BANPU มูลค่าการซื้อขาย 1,116.44 ล้านบาท ปิดที่ 12.20 บาท ลดลง 0.40 บาท
CPF มูลค่าการซื้อขาย 991.66 ล้านบาท ปิดที่ 26.00 บาท ราคาไม่เปลี่ยนแปลง